### Beslutning

Sagens behandling blev trukket i byrådets møde den 15. september 2021, da sagen ikke var færdigbehandlet i Teknisk Udvalg.

Udmøntning af midler afsat til forbedring af fremkommeligheden for busser i [adresse].

### Resumé

Midttrafik har i 2019 kortlagt forsinkelser for busser på det overordnede kollektive trafiknet i [adresse]. Med udgangspunkt heri har Teknik og Miljø udarbejdet en række projektforslag til forbedring af fremkommeligheden. Projektforslagene er udarbejdet efter et ønske om en blivende effekt for bussernes fremkommelighed.

Byrådet har i alt afsat 49 mio. kroner til at forbedre fremkommeligheden for busser i [adresse] til udmøntning i perioden 2021-2023. Ud af de 49 mio. kr. er der allerede udmøntet 19 mio. kr. Der anmodes nu om udmøntning af den resterende bevilling på 30 mio. kr.

Projektforslagene er udvalgt ud fra en vurdering af forholdet mellem effekt på bussernes fremkommelighed og konsekvenser for den øvrige trafik.

Herudover ønsker Teknik og Miljø, at der afsættes en begrænset del af midlerne til en pulje for mindre busprioriteringsprojekter udenfor for det overordnede kollektive traf

### Indstilling

Det indstilles:

At 1)  de beskrevne projektforslag, jf. bilag 1, anvendes som bruttoliste for udmøntning af de afsatte midler til udførelse i perioden 2021-2023.

At 2) Teknik og Miljø prioriterer projekterne med henblik på at gennemføre så mange projekter som muligt inden for den afsatte økonomiske ramme.

At 3) Teknik og Miljø kan anvende en mindre del, op til 2 mio. kr., af midlerne til busprioriteringsprojekter uden for det overordnede kollektive trafiknet.

At 4) der, i forlængelse af ovenstående, udmøntes 30 mio. kr. (30,5 mio. kr. i løbende priser) fra anlægsreserven til KB Busprioritering til projektering og udførelse af projektforslag til forbedring af busfremkommelighed og pulje til mindre busprioriterings-projekter uden for det overordnede kollektive trafiknet.

At 5) Teknik og Miljø bemyndiges til at gennemføre åstedsforretninger eller frivillige aftaler for anlægsprojekterne i den aktuelle indstilling.

### Sagens forløb

17-06-2021 Borgmesterens Afdeling påtegning

Fremsendes til Magistraten. Borgmesterens afdeling bemærker, at det i budgetforliget for 2020 samt for 2021 indgår, at det er en forudsætning for bedre driftsøkonomi i den kollektive trafik at der også bliver sikret bedre fremkommelighed for busser. Herved sikres både øget attraktivitet for brugerne samt driftsøkonomiske køretidsbesparelser. For at skabe et fyldestgørende beslutningsgrundlag for byrådet anbefaler Borgmesterens afdeling, at et katalog over de fremkommelighedsprojekter som er foreslået af Midttrafik, men fravalgt af Teknik og Miljø, vedlægges sagen inden byrådets behandling. Borgmesterens Afdeling bemærker endvidere, at Byrådet supplerende kan overveje at fastsætte måltal for årlige forbedringer i driftsøkonomien for den kollektive trafik som følge af bedre busfremkommelighed.

Borgmesterens Afdeling har herudover ingen bemærkninger til indstillingen.

 21-06-2021 Magistraten

Fremsendes til [adresse] med bemærkning, at Magistraten i mødet den 21. juni 2021 anbefaler, at byrådet tiltræder Magistratsafdelingen for Teknik og Miljøs indstilling af 9. juni 2021 i overensstemmelse med påtegning af 17. juni 2021 fra Borgmesterens Afdeling.

Borgmester Jacob Mortensen, rådmand Frans Hansen og Richardt Johansen tog forbehold.

 18-08-2021 [adresse]
Fremsendes til Teknisk Udvalg til behandling i henhold til beslutning i byrådets møde den 18. august 2021.
 25-08-2021 Teknisk Udvalg
Sagen blev udsat.
 13-09-2021 Teknisk Udvalg
Sagen blev udsat.
 15-09-2021 [adresse]
Sagens behandling blev trukket i byrådets møde den 15. september 2021, da sagen ikke var færdigbehandlet i Teknisk Udvalg.
 06-10-2021 Teknisk Udvalg

Bobby Friis, Maren Laursen og Naja Lauritsen kunne tiltræde indstillingen i overensstemmelse med Magistratens anbefaling.

Jim Pedersen, Janne Christiansen og Tejs Brandt tog forbehold for drøftelse i grupperne med henblik på muligvis at bringe løsningen omkring Jim Dahl i spil.

Richard Hansen var forhindret i at deltage i udvalgets behandling af sagen.

 13-10-2021 [adresse]
Beslutning ikke frigivet